**LIETUVOS KALNŲ DVIRAČIŲ (MTB) KROSO MARATONO (XCM) ČEMPIONATAS**

**NUOSTATAI**

**1. TIKSLAS IR UŽDAVINIAI**

Čempionatas rengiamas siekiant populiarinti dviračių sportą Lietuvoje, skatinti sportininkus siekti aukštų rezultatų, atrinkti stipriausius dviratininkus į Lietuvos rinktinę dalyvauti pasaulio ir Europos čempionatuose bei kitose tarptautinėse varžybose.

**2. ORGANIZATORIAI, VIETA IR PROGRAMA**

2.1 Varžybų organizatoriai: Lietuvos dviračių sporto federacija (LDSF) kartu su Klaipėdos r. savivaldybės sporto centru.

Informacija: el. paštu info@ldsf.lt; techninis direktorius Antanas Taučius tel. +37068787033; Svajūnas Ambrazas tel. +37069959194; Vaidas Liutikas tel. +37062034352.

2.2 Varžybų data ir vieta: 2022 m. rugpjūčio 6 d., Lapiai (Klaipėdos r.).

2.3 Programa:

9.00-12.00 val. – Dalyvių numerių išdavimas ir licencijų patikra starto/finišo vietoje;

12.00 val. – Varžybų startas;

15.30 val. – Lietuvos čempionato apdovanojimai.

Lietuvos MTB XCM čempionatas vykdomas kartu su MTB „Žemaitijos taurės“ varžybų trečiuoju etapu (bus dvi įskaitos).

Lietuvos čempionato dalyviai startuoja iš pirmojo gardo.

Vieno rato ilgis – 26 km (bendras pakilimas – 320 m).

Čempionatas rengiamas pagal Tarptautinės dviračių sporto sąjungos (UCI) taisykles.

**3. DALYVIAI**

4.1 Varžybose gali dalyvauti Lietuvos pilietybę turintys sportininkai, susipažinę su renginio nuostatais.

4.2 Varžybų dalyviai, užsiregistravę į Lietuvos MTB XCM čempionatą, starto/finišo vietoje privalo pateikti 2022 m. UCI licencijas, kurias išduoda LDSF.

4.3 Varžybų dalyviai skirstomi į šias grupes:

**Moterys** (19 m. ir vyresnės, gimusios 2003 m. ir anksčiau) – 52 km (2 ratai po 26 km);

**Vyrai** (19 m. ir vyresni, gimę 2003 m. ir anksčiau) – 78 km (3 ratai po 26 km);

**Veteranės:**

M30+ (30 m. ir vyresnės, gimusios 1992 m. ir anksčiau) – 26 km (1 ratas - 26 km);

**Veteranai:**

V30 (30-39 m., gimę 1992-1983 m.) – 52 km (2 ratai po 26 km);

V40 (40-49 m., gimę 1982-1973 m.) – 52 km (2 ratai po 26 km);

V50 (50-59 m., gimę 1972-1963 m.) – 26 km (1 ratas – 26 km);

V60 (60-69 m., gimę 1962-1953 m.) – 26 km (1 ratas – 26 km);

V70+ (70 metų ir vyresni, gimę 1952 m. ir anksčiau) – (1 ratas – 26 km).

4.4 Čempionate kartu su moterimis ir vyrais leidžiama startuoti jaunėms bei jauniams (gim. 2004-2005 m.), tačiau tik su trenerio raštišku patvirtinimu, kad sportininkas yra pasirengęs dalyvauti čempionate ir treneris prisiima atsakomybę.

4.5 Dviratininkai negali dėvėti nacionalinės rinktinės marškinėlių ar šalies čempiono marškinėlių.

4.6 Kiekvienam dalyviui išduodamas vienas varžybų numeris, kurį reikia pritvirtinti prie vairo.

**4. REGISTRACIJA**

3.1 Registracija vyksta elektroniniu būdu iki 2022 m. rugpjūčio 4 d. 12.00 val.

Registracija: <https://dbsportas.lt/lt/varz/2022044/reg>

**Svarbu: Dėl registracijos sistemos ypatybių V30 grupės veteranai registruojasi į V40 grupę, o visos veteranės registruojasi į M40 grupę. Po registracijos dalyviai bus perkelti į teisingas grupes.**

**Jei grupėje nužsiregistruoja bent keturi dalyviai, tai ji jungiama su aukščiau nurodyta grupe (gali būti sujungtos V30 ir V40 ar V50, V60 ir V70+ grupės).**

**Starto mokestis visiems veteranams – 15 EUR.**

3.2 Registruodamasis į Lietuvos čempionatą dalyvis privalo nurodyti savo vardą, pavardę, gimimo metus, telefono numerį, el. pašto adresą, UCI licencijos kodą (pastabose), atstovaujamą komandą/organizaciją (jei yra) ir grupę. Lietuviški vardai ir pavardės turi būti rašomi lietuviškais rašmenimis.

**5. SAUGUMO UŽTIKRINIMAS IR DALYVIŲ ATSAKOMYBĖ**

5.1 Dalyvis, registruodamasis į Lietuvos MTB XCM čempionatą, patvirtina, kad perskaitė šiuos nuostatus, supranta juos, besąlygiškai pritaria jų turiniui ir pasižada juos vykdyti.

5.2 Dalyvis patvirtina, kad yra fiziškai pasiruošęs (moka važiuoti dviračiu ir žino važiavimo dviračiu eismo taisykles), yra sveikas, ir nėra argumentuotų kvalifikuotų medicinos specialistų draudimų draudžiančių jam įveikti pasirinktą distanciją šiame dviračių čempionate. Dalyvis atsisako nuo bet kokių pretenzijų organizatoriams, susijusių su jo sveikatos ar gyvybės klausimais.

5.3 Dalyvis patvirtina, kad žino, jog čempionato trasa gali kirstis su keliais, kuriuose vyksta automobilių ir kitokių transporto priemonių eismas, kur dalyvis privalo laikytis kelių eismo taisyklių ir būti ypatingai budrus.

5.4 Dalyvis pasižada, kad čempionato metu jo elgesys nesukels pavojaus kitų dalyvių ir organizatorių bei trečios šalies (varžybų žiūrovų ir kitų asmenų) gyvybei, sveikatai ir nuosavybei bei gamtinei aplinkai, taip pat, pasižada nešiukšlinti trasoje ar varžybų miestelyje.

5.5 Dalyvis prisiima visą atsakomybę dėl galimų lenktynių incidentų, įskaitant griūtis, traumas, susidūrimus su žiūrovais, gyvūnais, stovinčiomis ar judančiomis transporto priemonėmis, kitais kelio įrengimais (statiniais) ar trasoje esančiais objektais, bei dėl galimų sveikatos sutrikimų, tiesiogiai ar netiesiogiai susijusių su dalyvavimu varžybose. Varžybų organizatoriai neatsako už galimas traumas ar sveikatos sutrikimus, kurie atsitinka dalyviams varžybų metu.

5.6 Dalyvis prisiima visą atsakomybę už savo fizinę būklę ir sveikatą.

5.7 Dalyviams privalomi užsegami šalmai.

5.8 Dalyviams draudžiamas motorizuotos pavaros dviračių naudojimas.

5.9 Dalyviai privalo važiuoti pažymėta trasa. Draudžiama trasoje apsisukti ir važiuoti prieš nurodytą trasos įveikimo kryptį.

5.10 Dalyviams, pažeidusiems šias aukščiau paminėtas sąlygas, atsižvelgiant į nusižengimo pobūdį, gali būti skirtos šios drausminės priemonės: įspėjimas, vyriausiojo teisėjo pastaba ar diskvalifikacija.

**6. APDOVANOJIMAI**

6.1 Lietuvos MTB XCM čempionate 1-3 vietas iškovoję dalyviai bus apdovanojami medaliais ir rėmėjų įsteigtais prizais. Moterų, vyrų ir veteranų grupių nugalėtojams bus įteikti šalies čempiono marškinėliai. Grupėse, kurių nesudaro bent 4 dalyviai, čempiono marškinėliai neįteikiami.

6.2 Visi sportininkai, iškovoję prizines vietas, privalo dalyvauti oficialioje apdovanojimų ceremonijoje. Sportininkai, neatvykę į apdovanojimų ceremoniją, praranda teisę į prizus ir gali sulaukti baudos, kurią numato UCI taisyklės. Dviratininkai apdovanojimų ceremonijoje dalyvauja be dviračio, privalo vilkėti varžybų aprangą ir avėti sportinę avalynę. Apdovanojimų metu sportininkai organizatorių prašymu privalo fotografuotis su rėmėjų prizais ar apdovanojimais.

**7. ASMENS DUOMENŲ APSAUGA**

7.1 Renginio organizatoriai – duomenų valdytojai, atsakingi už asmenų, dalyvaujančių renginyje, pateiktų duomenų rinkimą ir tvarkymą. Dalyvių duomenys gaunami juos pateikiant užpildžius registracijos formą ir tvarkomi teisėtu duomenų valdytojo interesu – varžybų organizavimo ir jų vykdymo tikslais. LDSF su partneriais rengiami čempionatai yra vieši renginiai, kuriuose gali būti filmuojama ir fotografuojama. Filmuota ir fotografuota medžiaga gali būti platinama žiniasklaidos priemonėse, interneto tinklapiuose ir socialiniuose tinkluose be atskiro asmens sutikimo. Užsiregistruodamas dalyvauti čempionate, dalyvis sutinka, kad jo atvaizdas gali būti naudojamas informavimo tikslais.